राशन डीलरों की समीक्षा बैठक में केसलैस पर चर्चा
बाड़मेर | राशनडीलरों की समीक्षा बैठक बुधवार को जिला रसद कार्यालय में आयोजित हुई। डीएसओ कंवराराम ने बताया कि बैठक में राशन की दुकानों को केसलैस करने को लेकर चर्चा हुई। इसके अलावा राशन दुकानों की बैठकों का कार्यक्रम तय किया गया। जिले के सभी राशन डीलरों को निर्देश दिया कि बैठक में फरवरी के मासिक नक्शे, नवंबर 2016 में उपलब्ध करवाई गई खाद्य सुरक्षा के लाभार्थियों की एबेंस सूचियां, स्टाक रजिस्टर तथा अंत्योदय, बीपीएल, स्टेट बीपीएल परिवारों की सूचियां साथ लाने के निर्देश दिए। जिन राशन दुकानों पर किसी भी मोबाइल नेटवर्क के सेवा नहीं है। उनको कार्यालय स्तर से रजिस्टर के जरिए वितरण की अनुमति दी गई। ऐसे राशन डीलर वितरण रजिस्टर साथ लेकर आए।
राशनडीलरों की बैठक :जिले के राशन डीलरों की बैठक 3 मार्च को नगर परिषद बाड़मेर की सुबह 10 बजे, पंचायत समिति शिव गडरारोड की दोपहर 12 बजे बाड़मेर सहकारी उपभोक्ता होलसेल भंडार लि. बाड़मेर के हाल में होगी। 4 मार्च को पंचायत समिति चौहटन, धनाऊ एवं सेड़वा की बैठक सुबह 10 बजे पंचायत समिति चौहटन के हाल में आयोजित होगी।
hin_Deva hin_Deva hin_Deva